CELEX: 32019D2004
Language: et
Date: 2019-11-28 00:00:00
Title: Komisjoni rakendusotsus (EL, Euratom) 2019/2004, 28. november 2019, millega muudetakse otsust 2005/872/EÜ, Euratom seoses Tšehhi Vabariigile antud loaga kasutada käibemaksupõhiste omavahendite baasi arvutamisel reisijateveo puhul teatavaid ligikaudseid arvestusi (teatavaks tehtud numbri C(2019) 8595 all) (Ainult tšehhikeelne tekst on autentne)

2.12.2019   
               
               
                  ET
               
               
                  Euroopa Liidu Teataja
               
               
                  L 310/54
               
            
         KOMISJONI RAKENDUSOTSUS (EL, Euratom) 2019/2004,
         28. november 2019,
         millega muudetakse otsust 2005/872/EÜ, Euratom seoses Tšehhi Vabariigile antud loaga kasutada käibemaksupõhiste omavahendite baasi arvutamisel reisijateveo puhul teatavaid ligikaudseid arvestusi
         
            
               (teatavaks tehtud numbri C(2019) 8595 all)
            
         
         (Ainult tšehhikeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
         olles konsulteerinud omavahendite nõuandekomiteega
         ning arvestades järgmist:
         
                     (1)
                  
                  
                     Nõukogu direktiivi 2006/112/EÜ (2) artikli 381 kohaselt võib Tšehhi Vabariik jätkata kõnealuse direktiivi X lisa B osa punktis 10 nimetatud rahvusvahelise reisijateveo maksust vabastamist tema ühinemiskuupäeval kehtinud tingimuste kohaselt seni, kuni sama maksuvabastust kohaldatakse veel ühes 30. aprillil 2004 ühendusse kuulunud liikmesriikidest. Selle artikli kohaselt tuleb kõnealuseid tehinguid arvesse võtta käibemaksupõhiste omavahendite baasi kindlaksmääramisel.
                  
               
                     (2)
                  
                  
                     Komisjoni otsuse 2005/872/EÜ, Euratom (3) artikli 1a kohaselt lubatakse Tšehhi Vabariigil direktiivi 2006/112/EÜ X lisa B osa punktis 10 osutatud reisijateveoga seotud tehingute puhul kasutada kindlat protsendimäära vahebaasist.
                  
               
                     (3)
                  
                  
                     Viimase käibemaksupõhiste omavahendite kontrollimise käigus selgus, et luba kasutada direktiivi 2006/112/EÜ X lisa B osa punktis 10 osutatud tehingute puhul lihtsustatud arvutusmeetodit oli antud ebatäpsete ja mittetäielike andmete põhjal. Kui komisjonil oleksid olnud täpsed ja täielikud andmed, ei oleks Tšehhi Vabariigil lubatud kasutada ajavahemikul 2015–2020 reisijateveo puhul ligikaudseid arvestusi. Seepärast tuleks artikkel 1a otsusest 2005/872/EÜ, Euratom tagasiulatuvalt välja jätta.
                  
               
                     (4)
                  
                  
                     Otsust 2005/872/EÜ, Euratom tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsusest 2005/872/EÜ, Euratom jäetakse välja artikkel 1a.
         
         
            Artikkel 2
            Käesolev otsus on adresseeritud Tšehhi Vabariigile.
         
         
            Artikkel 3
            Käesolevat otsust kohaldatakse alates 26. novembrist 2015.
         
         
            Brüssel, 28. november 2019
            
               
                  Komisjoni nimel
               
               
                  komisjoni liige
               
               Günther OETTINGER
            
         
         
            (1)  EÜT L 155, 7.6.1989, lk 9.
         
            (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (3)  Komisjoni 21. novembri 2005. aasta otsus 2005/872/EÜ, Euratom, millega lubatakse Tšehhi Vabariigil kasutada käibemaksu-omavahendite baasi arvutamiseks teatavaid ligikaudseid arvestusi (ELT L 322, 9.12.2005, lk 19).